open-index/open-wikipedia-markdown huggingface dataset:
Ασώματος Λεμεσού

Ο **Ασώματος** είναι χωριό της επαρχίας Λεμεσού στην Κύπρο.

## Τοποθεσία
Ο Ασώματος απέχει περίπου 6 χιλιόμετρα από το κέντρο της Λεμεσού. Βρίσκεται σε υψόμετρο 5 μέτρων πάνω από την επιφάνεια της θάλασσας. Μεγάλο μέρος της Αλυκής Λεμεσού εμπίπτει μέσα στα διοικητικά όρια της κοινότητας. Μέρος της παραλίας της Απλώστρας (Λέιντις Μάιλ) ανήκει στην κοινότητα Ασωμάτου. Μεγάλο μέρος της έκτασης της κοινότητας (όχι το οικιστικό μέρος) βρίσκεται εντός της Βρετανικής Βάσης Ακρωτηρίου. Νότια και δυτικά συνορεύει με το Ακρωτήρι, βόρεια με το Τραχώνι και ανατολικά με το Τσερκέζ Τσιφτλίκ.

## Φυσικό περιβάλλον
Το περιβάλλον της περιοχής αποτελείται από εύφορα και παραγωγικά εδάφη. Σε αυτά καλλιεργούνται εσπεριδοειδή και αμπέλια. Οι καλλιέργειες προστατεύονται από τους ανέμους με τη βοήθεια ανεμοθραυστών, δηλαδή πυκνών σειρών κυπαρισσιών. Επίσης, τα κυπαρίσσια σχηματίζουν αψίδες μέσα από τις οποίες περνάνε οι κύριοι δρόμοι της περιοχής. Γενικά ο Ασώματος αποτελεί μια καταπράσινη έκταση όλες τις μέρες του χρόνου. 

## Ονομασία
Η ονομασία του χωριού προέρχεται από τη λέξη *ασώματος* που σημαίνει *άυλος*, δηλαδή αυτός που δεν έχει σωματική υπόσταση και άρα είναι πνευματικός. Η προέλευση του ονόματος σχετίζεται με τους Αρχαγγέλους Μιχαήλ και Γαβριήλ, οι οποίοι αποκαλούνται και Ασώματοι.

## Ιστορία
Ο Ασώματος δεν αναφέρεται σε αρχαία συγγράμματα. Είναι γνωστό ότι ήταν μέρος της Μεγάλης Κομμανταρίας, που είχε ως κέντρο το γειτονικό χωριό Κολόσσι.

Μέχρι το 1974 ο Ασώματος ήταν μεικτό χωριό, δηλαδή κατοικούσαν σε αυτό Ελληνοκύπριοι και Τουρκοκύπριοι. Πριν τη δεκαετία του 1940 η πλειοψηφία των κατοίκων ήταν Ελληνοκύπριοι. Στη συνέχεια η πλειοψηφία των κατοίκων ήταν Τουρκοκύπριοι, έως και τις αρχές της δεκαετίας του 1970 που ο πληθυσμός μοιραζόταν εξίσου. Κατά τις δικοινοτικές διαταραχές 1963-64 οι Τουρκοκύπριοι κάτοικοι του αναγκάστηκαν να μετακινηθούν στην Επισκοπή, αλλά αργότερα, to 1969, επέστρεψαν στον Ασώματο. Κατά τη διάρκεια της τουρκικής εισβολή του 1974 οι Τουρκοκύπριοι κάτοικοι του μεταφέρθηκαν στη Βρετανική Βάση Ακρωτηρίου. Ακολούθως μετακινήθηκαν στο κατεχόμενο μέρος της Κύπρου στα πλαίσια της ανταλλαγής πληθυσμού. Στον Ασώματο εγκαταστάθηκαν λίγοι Ελληνοκύπριοι πρόσφυγες από το κατεχόμενο μέρος της Κύπρου.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού γνώρισε αρκετές αυξομειώσεις. Στις τελευταίες απογραφές παρουσιάζει μεγάλη αύξηση. Ο πίνακας που ακολουθεί παρουσιάζει τον πληθυσμό του Ασώματου όπως καταγράφηκε στις απογραφές πληθυσμού που έγιναν στην Κύπρο.




## Ιεροί ναοί
Στο χωριό υπάρχουν οι εξής ιεροί ναοί:

* Παρεκκλήσι Παναγίας Γαλακτωτροφούσας, κτίσμα του 11ου ή 12ου αιώνα.
* Παρεκκλήσι Αρχαγγέλου Μιχαήλ
* Ιερός Ναός της Γεννήσεως του Σωτήρος Χριστού
* Παρεκκλήσι της Αγίας Θέκλης

## Παραπομπές


## Βιβλιογραφία
*

## Εξωτερικοί σύνδεσμοι
*

Κατηγορία:Κοινότητες της Επαρχίας Λεμεσού
Βάσα Κελλακίου

Η **Βάσα** είναι κοινότητα της επαρχίας Λεμεσού στην Κύπρο. Είναι γνωστή με την ονομασία Βάσα Κελλακίου (από την ονομασία του γειτονικού χωριού Κελλάκι) για να ξεχωρίζει από το ομώνυμο χωριό της επαρχίας Λεμεσού, Βάσα Κοιλανίου.

## Τοποθεσία
Η Βάσα βρίσκεται στα σύνορα της επαρχίας Λεμεσού με την επαρχία Λάρνακας. Είναι κτισμένη σε υψόμετρο 365 μέτρων πάνω από την επιφάνεια της θάλασσας. Στα νοτιοανατολικά συνορεύει με την Ασγάτα, στα νότια με το Μοναγρούλλι, στα δυτικά με τη Σανίδα, στα βορειοδυτικά με τη Βίκλα και την Ακαπνού και στα ανατολικά με την Ορά.

## Ιστορία-Ονομασία
Η ονομασία του χωριού σχετίζεται με την τοποθεσία του. Στα παλιά χρόνια η Βάσα αποτελούσε τη *βάση* οκτώ άλλων γειτονικών χωριών. Τα χωριά αυτά δεν υπάρχουν σήμερα, διασώζονται μόνο μερικά ερείπια.

Ένα ιστορικό στοιχείο που είναι γνωστό για την περιοχή είναι η ύπαρξη μεγάλης σήραγγας που χρησίμευε για να κρύβονται οι κάτοικοι από τους βάρβαρους κατά τις επιδρομές τους την εποχή της Ενετοκρατίας. Σήμερα υπάρχει μόνο η είσοδος της σήραγγας.

## Φυσικό περιβάλλον
Στη Βάσα καλλιεργούνται χαρουπιές, ελιές, αμυγδαλιές, οπωροφόρα δέντρα, εσπεριδοειδή και λαχανικά. Επιπλέον, στην περιοχή καλλιεργούνται όσπρια.

## Ιεροί ναοί
Στο χωριό υπάρχουν 3 ιεροί ναοί: η Εκκλησία του Αγίου Δημητρίου (κτίσμα του 1830-1840), το ξωκλήσι της Παναγίας Βοσιένας και το ξωκλήσι του Αγίου Δημητρίου.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού γνώρισε πολλές αυξομειώσεις. Το χωριό πλήγηκε από την αστυφιλία. Στην τελευταία απογραφή ο πληθυσμός του χωριού παρουσίασε μικρή άνοδο. Ο πίνακας που ακολουθεί παρουσιάζει τον πληθυσμό της Βάσας όπως καταγράφηκε στις απογραφές πληθυσμού που έγιναν στην Κύπρο.




## Παραπομπές


## Πηγές
*

## Βιβλιογραφία

*

## Εξωτερικοί συνδέσμοι
*
*

Κατηγορία:Κοινότητες της Επαρχίας Λεμεσού
Βίκλα

Η **Βίκλα** είναι κοινότητα της επαρχίας Λεμεσού στην Κύπρο. Ωστόσο, τις τελευταίες δεκαετίες το χωριό είναι εγκαταλελειμμένο. Το χωριό εξακολουθεί να υφίσταται σαν διοικητική μονάδα, με τον πρόεδρο της κοινότητας να διορίζεται από το Υπουργείο Εσωτερικών.

## Τοποθεσία
Η Βίκλα βρίσκεται στα όρια των επαρχιών Λεμεσού και Λάρνακας.  Είναι κτισμένη σε υψόμετρο 455 μέτρων πάνω από την επιφάνεια της θάλασσας. Στα νοτιοανατολικά συνορεύει με τη Βάσα Κελλακίου, στα νότια με τη Σανίδα, στα δυτικά με το Κλωνάρι και στα βόρεια με την Ακαπνού.

## Ιστορία
Η Βίκλα υπήρξε χωριό της Μεγάλης Κομμανταρίας. Στα μέσα της δεκαετίας του 1980 εγκαταλείφθηκε και από τους τελευταίους κατοίκους του. Παραμένουν μόνο κάποια χαλάσματα σπιτιών και της εκκλησίας του Αγίου Ιωάννη του Ελεήμονα.

Σήμερα, στην περιοχή του χωριού έχει δημιουργηθεί γήπεδο γκολφ.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού ήταν πάντα λιγοστός. Μετά τα μέσα της δεκαετίας του 1980 οι κάτοικοι του το εγκατέλειψαν. Στις απογραφές του 1992 και του 2001 δεν καταγράφηκε κανένας κάτοικος. Στην τελευταία απογραφή του 2011 καταγράφηκε 1 κάτοικος. Ο πίνακας που ακολουθεί παρουσιάζει τον πληθυσμό της Βίκλας όπως καταγράφηκε στις απογραφές πληθυσμού που έγιναν στην Κύπρο.




## Φωτογραφίες


Αρχείο:Klonari and Vikla Road Signs. 02.jpg
Αρχείο:Vikla Welcome Road Sign.jpg
Αρχείο:Place in Vikla 2.jpg
Αρχείο:Place in Vikla 3.jpg
Αρχείο:Place in Vikla 5.jpg
Αρχείο:Golf course in Vikla 1.jpg
Αρχείο:Golf course in Vikla 2.jpg
Αρχείο:Golf course in Vikla 3.jpg
Αρχείο:Golf course in Vikla 4.jpg



## Παραπομπές


## Πηγές
*

## Βιβλιογραφία
*

## Εξωτερικοί σύνδεσμοι
*

Κατηγορία:Κοινότητες της Επαρχίας Λεμεσού
Βουνί Λεμεσού

Το **Βουνί** είναι χωριό της επαρχίας Λεμεσού στην Κύπρο.

## Τοποθεσία
Το Βουνί είναι κτισμένο σε υψόμετρο 770 μέτρων πάνω από την επιφάνεια της θάλασσας. Στα βορειοδυτικά συνορεύει με το Όμοδος, στα δυτικά με την Κισσούσα και την Ποταμιού, στα νοτιοδυτικά με την Πάχνα, στα νότια με τον Άγιο Αμβρόσιο, στα νοτιοανατολικά με τον Άγιο Θεράπων, στα ανατολικά με τη Λόφου και στα βορειοανατολικά με το Κοιλάνι.

## Φυσικό περιβάλλον
Το Βουνί βρίσκεται στη γεωγραφική περιοχή Κρασοχωρίων Επαρχίας Λεμεσού. Από τα παλιά χρόνια η καλλιεργήσιμη γη καλυπτόταν από αμπέλια, αν και τις τελευταίες δεκαετίες περιορίστηκε η παραγωγή λόγω αστυφιλίας.

## Ονομασία
Το χωριό ονομάστηκε *βουνί* που σημαίνει *χαμηλό βουνό*, εξαιτίας της τοποθεσίας στην οποία είναι κτισμένο.

## Αξιοθέατα
Στο χωριό μπορεί να δει κανείς το Παλιό Δημοτικό Σχολείο, τον Ελιόμυλο, το Μουσείο Λαϊκής Τέχνης, τη Χαβούζα, το Οινολογικό Κέντρο, το βυζαντινό Μουσείο και την Παλιά Βρύση. 

## Ιστορία
Ελάχιστες ιστορικές αναφορές υπάρχουν σχετικά με το χωριό. Εμφανίζεται σε ενετικούς χάρτες της εποχής του μεσαίωνα, αλλά σε βορειότερη τοποθεσία.

Σύμφωνα με την τοπική παράδοση, στη θέση του σύγχρονου χωριού υπήρχαν τέσσερις οικισμοί. Ήταν κτισμένοι σε χαμηλά βουνά. Οι τρεις από αυτούς, το Πέρα Βουνίν, η Βελόνακα και ο Άης Μάμας πλήγησαν από την επιδημία λέπρας που μεταδόθηκε στην Κύπρο το 1692 και ερημώθηκαν. Διαδόθηκε μόνο ο οικισμός Βουνί, στον οποίο εγκαταστάθηκαν και όσοι κάτοικοι των άλλων τριών οικισμών που διασώθηκαν.

## Εκπαίδευση
Τα γράμματα καλλιεργήθηκαν από πολύ νωρίς στο χωριό. Στο χωριό υπήρχαν Παρθεναγωγείο και Αρρεναγωγείο, εκ των οποίων το Παρθεναγωγείο πιθανώς λειτούργησε το 1890. Το 1936 άρχισε τη λειτουργία του το μεικτό σχολείο, ενώ στα μέσα του 20ου αιώνα λειτουργούσε οκτατάξιο σχολείο με 12 δασκάλους και 200 μαθητές. 

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού από τη δεκαετία του 1960 έως και το 2001 μειωνόταν. Ωστόσο, στην τελευταία απογραφή του 2011 ο πληθυσμός του χωριού παρουσίασε μικρή αύξηση. Ο πίνακας που ακολουθεί παρουσιάζει τον πληθυσμό του Βουνιού όπως καταγράφηκε στις απογραφές πληθυσμού που έγιναν στην Κύπρο.




## Ιεροί ναοί
Στο χωριό υπάρχουν οι εξής ιεροί ναοί:

* Εκκλησία Τιμίου Προδρόμου
* Εκκλησία Παναγίας Περαβουνιώτισσας
* Ξωκλήσι Χρυσοσώτηρου
* Ξωκλήσι Αγίου Ιωάννη του Ρώσσου
* Ξωκλήσι Αγίου Μάμα
* Ιερά Μονή Αναστάσεως

## Παραπομπές


## Πηγές
*
*
*

## Βιβλιογραφία

*

## Εξωτερικοί σύνδεσμοι
*

Κατηγορία:Κοινότητες της Επαρχίας Λεμεσού
Κατηγορία:Κρασοχώρια Επαρχίας Λεμεσού
Γεράσα (Κύπρος)

Η **Γεράσα** είναι κοινότητα της επαρχίας Λεμεσού στην Κύπρο.

## Τοποθεσία
Η Γεράσα απέχει 22 χιλιόμετρα από τη Λεμεσό. Είναι κτισμένη σε υψόμετρο 335 μέτρων πάνω από την επιφάνεια της θάλασσας.  Ανατολικά συνορεύει με την Αψιού, βορειοανατολικά συνορεύει με τον Λουβαρά, βόρεια με το Καλό Χωριό, δυτικά με την Κορφή, βορειοδυτικά με το Καπηλειό και νοτιοδυτικά με την Απαισιά.

## Φυσικό περιβάλλον
Στο χωριό υπάρχουν αμπελώνες, δάση, πέρνιες, σχίνος, αντρουκλιές, μοσφιλιές, λάδανος και άλλα φυτά. 

## Ονομασία
Σύμφωνα με την παράδοση, η ονομασία του χωριού σχετίζεται με τα όμορφα δάση της περιοχής, τα οποία ονομάστηκαν στην αρχαιότητα *Ιερά Δάση*. Στην περιοχή εγκαταστάθηκαν άνθρωποι που εγκατέλειψαν τις παράλιες περιοχές της Κύπρου κυνηγημένοι από Αιγύπτιους πειρατές. Έκτισαν ένα χωριό το οποίο ονόμασαν *Ιερά Δάσα*. Με την πάροδο του χώρου η ονομασία έγινε με παράφραση Γεράσα. Στις αρχές του 20ου αιώνα οι κάτοικοι αναγκάστηκαν να αναζητήσουν περισσότερο νερό. Ένας κάτοικος έκτισε ένα σπίτι ανατολικότερα της Γεράσας, στη δυτική όχθη του ποταμού Γαρύλλη. Σύντομα ακολούθησαν και άλλοι κάτοικοι δημιουργώντας ένα νέο χωριό. Το παλιό χωριό ονομάστηκε Πάνω Γεράσα, το οποίο στη συνέχεια εξαφανίστηκε. Το νέο χωριό είναι η σημερινή Γεράσα.

## Ιστορία
Η Γεράσα υπήρξε χωριό της Μεγάλης Κομμανταρίας με έδρα το Κολόσσι.

## Ιεροί ναοί
Στο χωριό υπάρχουν 3 εκκλησίες. Οι δύο εκκλησίες είναι αφιερωμένες στον Άγιο Γεώργιο, η μια εξ’ αυτων απουτελεί τον κύριο ναό της κοινότητας στον οποιο γινονται οι εκκλγσιασμοί. Η τρίτη εκκλησία, όπου στην ουσία πρόκειται για εξωκλήσι, είναι αφιερομένο στον Αρχάγγελο Μιχαήλ.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού έφτασε στο αποκορύφωμα του τη δεκαετία του 1960. Στη συνέχεια ο πληθυσμός ξεκίνησε να μειώνεται λόγω αστυφιλίας. Ο πίνακας που ακολουθεί παρουσιάζει τον πληθυσμό της Γεράσας όπως καταγράφηκε στις απογραφές πληθυσμού που έγιναν στην Κύπρο.



Τα τελευταία χρόνια παρατηρείται σημαντική κινητικότητα κυρίως από νεαρά πρόσωπα, τέκνα απόδημων κατοίκων αλλά και άλλα τα οποία δεν συνδέονταν με την κοινότητα, που εγκαταστήνονται στην κοινότητας της Γεράσας.


## Φωτογραφίες


Αρχείο:Gerasa, Cyprus, Road Sign.jpg
Αρχείο:Gerasa, Cyprus, Welcome Road Sign.jpg
Αρχείο:View of Gerasa, Cyprus 06.jpg
Αρχείο:Chapel of Michael (archangel) at Gerasa, Cyprus 2.jpg
Αρχείο:Chapel of Michael (archangel) at Gerasa, Cyprus 5.jpg



## Παραπομπές


## Πηγές
*

## Βιβλιογραφία
*

Κατηγορία:Κοινότητες της Επαρχίας Λεμεσού
Δωρός

Ο **Δωρός** είναι κοινότητα της επαρχίας Λεμεσού στην Κύπρο.

## Τοποθεσία
Ο Δωρός απέχει 25 χιλιόμετρα από τη Λεμεσό. Είναι κτισμένες σε υψόμετρο 455 μέτρων από την επιφάνεια της θάλασσας. Στα νότια συνορεύει με την Άλασσα, στα δυτικά με το Μονάγρι, στα βορειοδυτικά με τον Άγιο Γεώργιο, στα βόρεια με τη Λάνια και στα ανατολικά με τον Λιμνάτη.

## Ονομασία
Η ονομασία του χωριού προέρχεται από την αρχαία ελληνική ονομασία *Δωρίς* που σημαίνει δασώδης περιοχή.

## Ιστορία
Ο ιστορικός Φλώριος Βουστρώνιος αναφέρει ότι ο Δωρός παραχωρήθηκε ως φέουδο στον Φίλιππο Ποδοκατόρο μεταξύ 1464 και 1468 μ.Χ.. Ο Γεώργιος Βουστρώνιος αναφέρει ότι αφαιρέθηκε από τον Ποδοκατόρο λίγα χρόνια αργότερα. Σε ενετικούς χάρτες το χωριό εμφανίζεται με την ονομασία Ντόρε.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού από το 1881 έως το 1946 αυξανόταν. Στη συνέχεια ο πληθυσμός ξεκίνησε να μειώνεται λόγω αστυφιλίας. Ωστόσο, στην τελευταία απογραφή ο πληθυσμός παρουσίασε αύξηση. Ο πίνακας που ακολουθεί παρουσιάζει τον πληθυσμό του Δωρού όπως καταγράφηκε στις απογραφές πληθυσμού που έγιναν στην Κύπρο.



## Φωτογραφίες


Αρχείο:Doros, Cyprus Welcome Road Sign.jpg
Αρχείο:Saint Epifanios church (old) at Doros, Cyprus.jpg
Αρχείο:Saint Epifanios church at Doros, Cyprus 1.jpg
Αρχείο:View of Doros, Cyprus 1.jpg



## Παραπομπές


## Πηγές
*
*

## Βιβλιογραφία
*

Κατηγορία:Κοινότητες της Επαρχίας Λεμεσού
Κουκά

Η **Κουκά** είναι κοινότητα της επαρχίας Λεμεσού στην Κύπρο.

## Τοποθεσία
Η Κουκά απέχει 25 χιλιόμετρα από τη Λεμεσό. Βρίσκεται σε υψόμετρο 600 μέτρων πάνω από την επιφάνεια της θάλασσας. Στα ανατολικά συνορεύει με την Τριμίκλινη, στα νότια με τη Συλίκου, στα δυτικά με το Πέρα Πεδί και στα βόρεια με τον Μονιάτη.

## Ονομασία
Σύμφωνα με μία εκδοχή το χωριό πήρε το όνομα του από τον κτήτορα του ναού του Τιμίου Σταυρού ο οποίος ονομαζόταν Κοκάς. Ο κάτοικος αυτός είναι στο κεφάλι του *κόκαν* (πλεξίδα ή κότσο). Στη συνέχεια το όνομα διαφοροποιήθηκε σε Κουκά. Μια άλλη εκδοχή αναφέρει ότι ο Κοκάς ήταν ο κάτοικος που είχε στην κατοχή του την περισσότερη γη του χωριού.

Μια άλλη εκδοχή αναφέρει ότι το χωριό πήρε το όνομα του από κάποιον ευγενή της ανώτερης κοινωνικής τάξης της Κύπρου, τον Κουκάς, που περνούσε με τη συνοδεία του για κυνήγι από την περιοχή. Εντυπωσιάστηκε από την ομορφιά της περιοχής και αποφάσισε να κτίσει οικισμό στον οποίο θα δώσει το όνομα του.

## Ιστορία
Κάποια ιστορικά στοιχεία για το χωριό δίνει ο Γεώργιος Βουστρώνιος. Αναφέρει ότι το χωριό παραχωρήθηκε από τον βασιλιά Ιάκωβο Β΄ στον Μπαλιάν Σαλάκχα, μαζί με τον Μονιάτη. Λίγες μέρες αργότερα το χωριό παραχωρήθηκε στον Μπέννετ από τον Μοριά. Επιπλέον, ο Φλώριος Βουστρώνιος αναφέρει ότι η Κουκά ήταν φέουδο του Γκιαν Περθ Φαπρίκες μεταξύ 1464 και 1468.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού γνώρισε αρκετές αυξομειώσεις. Σύμφωνα με την απογραφή του 2001 η Κουκά είχε μόνο 4 κατοίκους. Ωστόσο, στην τελευταία απογραφή του 2011, ο πληθυσμός παρουσιάζει αύξηση. Ο πίνακας που ακολουθεί παρουσιάζει τον πληθυσμό της Κουκάς όπως καταγράφηκε στις απογραφές πληθυσμού που έγιναν στην Κύπρο.



## Εκκλησία Τιμίου Σταυρού
Τον 4ο μ.Χ. αιώνα η Αγία Ελένη επισκέφτηκε την Κύπρο. Στην Κουκά οικοδόμησε ένα μοναστήρι στο οποίο άφησε τρεις σταυρούς που έφεραν το Τίμιο Ξύλο. Αργότερα το μοναστήρι καταστράφηκε και οικοδομήθηκε εκεί νέα Μονή και νέος Ναός. Σήμερα διασώζεται μόνο ο Ναός του Τιμίου Σταυρού ο οποίος αποτελεί κτίσμα του 12ου αιώνα.

## Φωτογραφίες


Αρχείο:Kouka, Cyprus Road Sign.jpg
Αρχείο:Church of Timios Stavros (Holy Cross) in Kouka 1.jpg|Ναός Τιμίου Σταυρού.
Αρχείο:Kouka, Cyprus community council offices.jpg|Γραφεία Κοινοτικού Συμβουλίου.



## Παραπομπές


## Πηγές
*
*
*
*

## Βιβλιογραφία

*

Κατηγορία:Κοινότητες της Επαρχίας Λεμεσού
Καλό Χωριό Λεμεσού

Το **Καλό Χωριό** είναι κοινότητα της επαρχίας Λεμεσού στην Κύπρο.

## Τοποθεσία
Το Καλό Χωριό απέχει 21 χιλιόμετρα από την πόλη της Λεμεσού. Βρίσκεται στη γεωγραφική περιφέρεια της Πιτσιλιάς. Είναι κτισμένο σε υψόμετρο 700 μέτρων πάνω από την επιφάνεια της θάλασσας. Στα δυτικά συνορεύει με το Καπηλειό, στα νοτιοδυτικά με τη Γεράσα, στα νότια με τον Λουβαρά, στα νοτιοανατολικά με τη Διερώνα, στα ανατολικά με τον Αρακαπά, στα βορειοανατολικά με τον Άγιο Κωνσταντίνο και με τον Άγιο Παύλο, στα βόρεια με τη Ζωοπηγή και στα βορειοδυτικά με τον Άγιο Μάμα.

## Φυσικό περιβάλλον
Οι καλλιεργήσιμες εκτάσεις του χωριού περιλαμβάνουν συκιές, αμυγδαλιές, εσπεριδοειδή, καρυδιές και λαχανικά. Η φυσική βλάστηση του χωριού αποτελείται από λεβάντα, πικροδάφνη, λάδανο, δεντρολίβανο, τρεμιθιές, πεύκα, αγριελιές και λατζιές.

## Ονομασία
Με την ονομασία Καλό Χωριό υπάρχουν πέντε χωριά στην Κύπρο. Και τα πέντε χωριά είχαν στα παλιά χρόνια άλλη ονομασία η οποία δεν τιμούσε τους κατοίκους τους, οι οποίο τα μετονόμασαν σε Καλό Χωριό. Για το Καλό Χωριό της επαρχίας Λεμεσού η παράδοση αναφέρεται σε μια συνάντηση ενός ξένου με μια γυναίκα κάτοικο στο χωριό. Ο ξένος ρώτησε τη γυναίκα πως ονομάζοταν το χωριό. Η γυναίκα ντρεπόταν να πει το πραγματικό όνομα του χωριού (Βιλλιρούθκια) και έτσι απάντησε «Πάντως εν Καλό Χωριό». Από την απάντηση αυτή έμεινε η ονομασία Καλό Χωριό.

## Ιστορία
Το Καλό Χωριό κτίστηκε όταν τελείωσαν οι ληστρικές επιδρομές των φυλών της Αιγύπτου. Οι φυλές αυτές κατέστρεφαν τα χωριά της Κύπρου. Άλλες πηγές αναφέρουν ότι οι πρώτοι κάτοικου του χωριού εγκαταστάθηκαν στην περιοχή το 1865. Οι κάτοικοι αυτοί προέρχονταν από την Ορόγγου και έφυγαν από τη γη τους λόγω επιδημίας χολέρας.

Το Καλό Χωριό αποτελεί ένα από τα 14 χωριά της Κύπρου που παράγει το κρασί Κουμανδαρία. Την εποχή της Φραγκοκρατίας το χωριό ήταν μέρος της Μεγάλης Κουμανταρίας. Οι Φράγκοι μοναχοί είχαν μία έπαυλη στη σημερινή θέση του χωριού. Την χρησιμοποιούσαν ως βάση για την είσπραξη των φόρων από τα γειτονικά χωριά. Επιπλέον, στην έπαυλη αυτή κατασκεύαζαν το κρασί Κουμανδαρία.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού από το 1881 έως το 1960 αυξανόταν. Στη συνέχεια ο πληθυσμός ξεκίνησε να μειώνεται λόγω αστυφιλίας. Στις τελευταίες δύο απογραφές ο πληθυσμός του χωριού παρουσιάζεται ελαφρώς αυξημένος. Ο πίνακας που ακολουθεί παρουσιάζει τον πληθυσμό του Καλού Χωριού, όπως καταγράφηκε στις απογραφές πληθυσμού που έγιναν στην Κύπρο.





## Φωτογραφίες


Αρχείο:Kalo Chorio, Limassol Road Sign 2.jpg
Αρχείο:Church of Ayia Marina, Kalo Chorio, Limassol.jpg|Εκκλησία Αγίας Μαρίνας
Αρχείο:Three Holy Hierarchs Church at Kalo Chorio, Limassol.jpg|Ξωκλήσι Τριών Ιεραρχών



## Παραπομπές


## Πηγές
*
*

## Βιβλιογραφία
*

## Εξωτερικοί σύνδεσμοι

* 

Κατηγορία:Κοινότητες της Επαρχίας Λεμεσού
Κατηγορία:Χωριά της Πιτσιλιάς
Καμινάρια

Τα **Καμινάρια** είναι κοινότητα της επαρχίας Λεμεσού στην Κύπρο.

## Τοποθεσία
Τα Καμινάρια βρίσκονται στα σύνορα τριών επαρχιών: Λεμεσού, Λευκωσίας και Πάφου. Είναι κτισμένα σε υψόμετρο 850 μέτρων πάνω από την επιφάνεια της θάλασσας. Περιτριγυρίζεται από βουνοκορφές που φθάνουν μέχρι τα 1025 μέτρα ύψος. Στα ανατολικά συνορεύουν με τις Τρεις Ελιές, στα νοτιοανατολικά με το Φοινί, στα νοτιοδυτικά με τον Άγιο Νικόλαο και στα δυτικά με το Μυλικούρι.

## Ονομασία
Η ονομασία του χωριού οφείλεται στα πολλά καμίνια που υπήρχαν στην περιοχή. Τα καμίνια αυτά χρησιμοποιούνταν για την αφαίρεση της ρητίνης από τον πεύκο, η οποία χρησιμοποιείτο για επικάλυψη πήλινων αγγείων, ώστε να αποκτήσουν στεγανότητα.

## Ιστορία
Η παλαιότερη γραπτή αναφορά για το χωριό άγεται στον 16ο αιώνα μ.Χ.. Σε έγγραφο στο οποίο καταγράφονται τα ονόματα των χωριών της Κύπρου την εποχή της Φραγκοκρατίας (1191-1489) σημειώνεται δύο οικισμοί, τα Πάνω Καμινάρια και τα Κάτω Καμινάρια. Οι δύο αυτοί οικισμοί άνηκαν στο φέουδο του κόμη της Έδεσσας. Η παράδοση αναφέρει ότι οι δύο οικισμοί δεν βρίσκονταν στη σημερινή τοποθεσία του χωριού. Οι κάτοικοι τους μετακινήθηκαν στον χώρο που βρίσκονται σήμερα τα Καμινάρια γιατί η τοποθεσία αυτή τους παρείχε μεγαλύτερη ασφάλεια από τις επιδρομές. Είναι πιθανόν το νέο χωριό να δημιουργήθηκε τον 16ο αίωνα, αφού σε έγγραφα από την εποχή της Τουρκοκρατίας (1571-1878) αναφέρεται ως Καμινάρια.

Στο χωριό γεννήθηκε ο θεολόγος του 19ου αιώνα, Ιερώνυμος Μυριανθεύς.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού από το 1881 έως το 1960 αυξανόταν. Στη συνέχεια ο πληθυσμός ξεκίνησε να μειώνεται λόγω αστυφιλίας. Ο πίνακας που ακολουθεί παρουσιάζει τον πληθυσμό των Καμιναριών όπως καταγράφηκε στις απογραφές πληθυσμού που έγιναν στην Κύπρο.



## Φωτογραφίες


Αρχείο:Kaminaria Road Sign 01.jpg
Αρχείο:View of Kaminaria 01.jpg
Αρχείο:Saint Vasilios church at Kaminaria 02.jpg



## Παραπομπές


## Βιβλιογραφία
*

## Εξωτερικοί σύνδεσμοι

*
*

Κατηγορία:Κοινότητες της Επαρχίας Λεμεσού
Κατηγορία:Χωριά της Μαραθάσας
Καντού Λεμεσού

Το **Καντού** είναι κοινότητα της επαρχίας Λεμεσού στην Κύπρο.

## Τοποθεσία
Το Καντού απέχει 15 χιλιόμετρα από τη Λεμεσό. Βρίσκεται σε υψόμετρο 135 μέτρων πάνω από την επιφάνεια της θάλασσας. Στα νότια συνορεύει με την Επισκοπή, στα νοτιοανατολικά με την Ερήμη και τον Ύψωνα, στα βορειοανατολικά με την Άλασσα, στα βόρεια με το Σούνι-Ζανατζιά και στα δυτικά με τη Σωτήρα.

## Ιστορία
Σύμφωνα με ανασκαφές, η περιοχή κατοικείτο από την Ύστερη Νεολιθική περίοδο (4500-3800 π.Χ.). 

Πριν την κατάληψη της Κύπρου από τους Τούρκους (1571 μ.Χ.), στο Καντού κατοικούσαν Ελληνοκύπριοι. Το συμπέρασμα αυτό προκύπτει από την παρουσία αρκετών εξωκλησιών στην περιοχή, τα οποία κατασκευάστηκαν τον 15ο αιώνα. Μετά την κατάκτηση της Κύπρου από τους Οθωμανούς, στο χωριό εγκαταστάθηκαν Τούρκοι.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, πριν την τουρκική εισβολή του 1974, οι κάτοικοι του Καντού ήταν Τουρκοκύπριοι. Το 1964, εξαιτίας των δικοινοτικών διαταραχών, Τουρκοκύπριοι από άλλα χωριά της επαρχίας Λεμεσού (Κοιλάνι, Συλίκου, Γεροβάσα, Κυβίδες, Μαλιά) μετακινήθηκαν σε άλλα χωριά, ένα εκ των οποίων ήταν και το Καντού. Μετά το τέλος των διαταραχών, αρκετοί παρέμειναν στο Καντού.

Κατά τη διάρκεια της τουρκικής εισβολής του 1974, οι κάτοικοι του Καντού μετακινήθηκαν στη Βρετανική Βάση Ακρωτηρίου. Ο περισσότεροι παρέμειναν εκεί ως τον Ιανουάριο του 1975, όταν στα πλαίσια της ανταλλαγής πληθυσμών, οι Τουρκοκύπριοι του Καντού μεταφέρθηκαν στο βόρειο τμήμα της Κύπρου, κυρίως στη Κάτω Ζώδια και στη Μόρφου. Τα επόμενα χρόνια εγκαταστάθηκαν στο χωριό Ελληνοκύπριοι πρόσφυγες.

Ο πίνακας που ακολουθεί παρουσιάζει τον πληθυσμό του Καντού όπως καταγράφηκε στις απογραφές πληθυσμού που έγιναν στην Κύπρο.




## Παραπομπές


## Βιβλιογραφία

*

Κατηγορία:Κοινότητες της Επαρχίας Λεμεσού
Δορά

Η **Δορά** είναι κοινότητα της επαρχίας Λεμεσού στην Κύπρο.

## Τοποθεσία
Η Δορά βρίσκεται 40 χιλίομετρα βορειοδυτικά της Λεμεσού, στη γεωγραφική περιφέρεια των Κρασοχωρίων της επαρχίας Λεμεσού. Το χωριό είναι κτισμένο στους πρόποδες του βουνού Κορδυλάς, ανάμεσα στο Χα Ποτάμι και στον Διαρίζο, σε υψόμετρο 450 μέτρων από την επιφάνεια της θάλασσας.

Στα ανατολικά συνορεύει με την Πάχνα, στα νότια με την Ανώγυρα, στα νοτιοδυτικά με το Μούσερε, στα δυτικά με το Πραστειό Κελοκεδάρων, στα βορειοδυτικά με το ΚΙδάσι, στα βόρεια με τη Γεροβάσα-Τρόζενα και στα βορειοανατολικά με τη Μαλιά.

## Ιστορία
Είναι πιθανόν το χωριό να δημιουργήθηκε από τη διάλυση άλλων αρχαίων οικισμών της περιοχής, ερείπια των οποίων έχουν ανεβρεθεί σε διάφορα σημεία. Οι παλαιότερες γραπτές αναφορές του χωριού σε πηγές προέρχονται από την εποχή της φραγκοκρατίας. Σύμφωνα με τον Λουί ντε Μας Λατρί η Δορά αποτελούσε βασιλικό κτήμα, το οποίο παραχωρήθηκε από τον Ιάκωβο τον Β΄ στον ευγενή Γαβριήλ Τζεντίλε, ο οποίος ήταν προσωπικός γιατρός του. Μετά το θάνατο του Τζεντίλε, το χωριό παραχωρήθηκε από στον Φίλιππο Ποδοκάταρο από τη βασίλισσα Αικατερίνη Κορνάρο.

## Ονομασία
Σχετικά με την προέλευση του ονόματος του χωριού υπάρχουν τρεις εκδοχές:

# Το όνομα προέρχεται από τη λέξη *δορά*, η οποία σημαίνει δέρμα. Στα παλιά χρόνια έπαιρναν τα δέρματα από τα άγρια ζώα της περιοχής.
# Το όνομα προέρχεται από τη λέξη *δωρά* ή *δορά*, η οποία σημαίνει δασώδης περιοχή.
# Το όνομα προέρχεται από τις λέξεις *Δώρος* ή *Δωρίς*. Με το όνομα Δωρίς υπήρχαν στα παλιά χρόνια δύο περιοχές στον ελληνικό χώρο. Η μία, η Δωρίδα, βρισκόταν μεταξύ Φωκίδας, Λοκρίδας, Αιτωλίας και Θεσσαλίας, στην οποία κατοικούσαν οι Δωριείς πριν εισβάλουν στην Πελοπόννησο. Η άλλη Δωρίδα βρισκόταν στην παραλία της Καρίας, στη Μικρά Ασία, στην οποία κατοικούσαν Δωριείς άποικοι. Σύμφωνα με ερείπια της περιοχής της Δωράς και με βάση τοπωνύμια που υπάρχουν εκεί τα οποία σχετίζονται με τους Δωριείς, υπάρχει η πιθανότητα οι πρώτοι κάτοικοι της Δοράς να ήταν Δωριείς που ήρθαν στην Κύπρο.

## Φυσικό περιβάλλον
Στις καλλιεργήσιμες εκτάσεις του χωριού καλλιεργούνται αμπέλια, σιτηρά, ελιές και αμυγδαλιές.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού από το 1881 έως το 1946 αυξανόταν. Στη συνέχεια ο πληθυσμός ξεκίνησε να μειώνεται λόγω αστυφιλίας. Ο πίνακας που ακολουθεί παρουσιάζει τον πληθυσμό της Δοράς όπως καταγράφηκε στις απογραφές πληθυσμού που έγιναν στην Κύπρο.



## Φωτογραφίες


Αρχείο:Dora, Cyprus Road Sign.jpg
Αρχείο:Dora, Cyprus Welcome Road Sign.jpg



## Παραπομπές


## Πηγές
*

## Βιβλιογραφία
*

## Εξωτερικοί σύνδεσμοι
*

Κατηγορία:Κοινότητες της Επαρχίας Λεμεσού
Κατηγορία:Κρασοχώρια Επαρχίας Λεμεσού
Δύμες

Οι **Δύμες** είναι κοινότητα της επαρχίας Λεμεσού στην Κύπρο.

## Τοποθεσία
Οι Δύμες είναι βρίσκονται σε απόσταση 40 χιλιομέτρων από τη Λεμεσό, στη γεωγραφική περιφέρεια της Πιτσιλιάς. Είναι κτισμένες σε υψόμετρο 910 μέτρων από την επιφάνεια της θάλασσας.  Συνορεύουν στα δυτικά με το Πελένδρι, στα βορειοδυτικά με τον Αμίαντο, στα βόρεια με την Κυπερούντα, στα ανατολικά με τα Αγρίδια και στα νότια με την Ποταμίτισσα.

## Ονομασία
Η ονομασία του χωριού πιθανολογείται ότι προέρχεται από την αρχαία πόλη Δύμη, που βρισκόταν στην Αχαία. Ήταν η πατρίδα του Κηφέα, ενός εκ των αρχηγών των πρώτων Ελλήνων αποίκων που εγκαταστάθηκαν στην Κύπρο περίπου το 1200 π.Χ..

## Ιστορία
Το χωριό υπήρξε φέουδο του Αλουίς Μερί, μεταξύ 1464 μ.Χ. και 1468 μ.Χ., σύμφωνα με τον Φλώριο Βουστρώνιο. 

## Φυσικό περιβάλλον
Στις καλλιεργήσιμες εκτάσεις του χωριού καλλιεργούνται μηλιές, ελιές, αμυγδαλιές, καρυδιές, λαχανικά και αμπέλια.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού από το 1881 έως το 1973 αυξανόταν. Στη συνέχεια ο πληθυσμός ξεκίνησε να μειώνεται λόγω αστυφιλίας. Ο πίνακας που ακολουθεί παρουσιάζει τον πληθυσμό των Δυμών όπως καταγράφηκε στις απογραφές πληθυσμού που έγιναν στην Κύπρο.





## Φωτογραφίες


Αρχείο:Dymes Road Sign.jpg
Αρχείο:Timios Prodromos church at Dymes 01.jpg|Εκκλησία Τιμίου Προδρόμου.



## Παραπομπές


## Βιβλιογραφία
*

## Εξωτερικοί σύνδεσμοι
*

Κατηγορία:Κοινότητες της Επαρχίας Λεμεσού
Κατηγορία:Χωριά της Πιτσιλιάς
Καπηλειό

Το **Καπηλειό** είναι κοινότητα της επαρχίας Λεμεσού στην Κύπρο.

## Τοποθεσία
Το Καπηλειό βρίσκεται 16 χιλιόμετρα βόρεια της Λεμεσού. Βρίσκεται σε υψόμετρο 450 μέτρων πάνω από την επιφάνεια της θάλασσας. Στα βορειοδυτικά συνορεύει με τον Άγιο Μάμα, στα νοτιοδυτικά με τον Λιμνάτη, στα νότια με την Κορφή, στα νοτιοανατολικά με τη Γεράσα και στα ανατολικά με το Καλό Χωριό.

## Ιστορία
Το Καπηλειό δημιουργήθηκε στις αρχές του 7ου αιώνα. Οι κάτοικοι του ήταν ενταγμένοι στα τάγματα των Ακριτών, οι οποίοι ήταν στρατοπεδευμένοι στο γειτονικό χωριό Άγιος Μάμας. Την εποχή της Φραγκοκρατίας το Καπηλειό μετατράπηκε σε φέουδο. Οι κάτοικοι του ασχολούνταν κυρίως με την καλλιέργεια αμπελιών, ελιών και αμυγδαλιών. Στο χωριό παραγόταν το κρασί Κουμανδαρία.

## Ονομασία
Σύμφωνα με την παράδοση, στην περιοχή του χωριού υπήρχαν επτά ληνοί (οινοποιεία), τα οποία παρήγαγαν κουμανδαρία, ζιβανία και σταφυδάκια. Εκτός από οινοποιεία, οι επτά λινοί ήταν επίσης και ταβέρνες (καπηλειά) για τους ταξιδιώτες που περνούσαν από την περιοχή κατευθυνόμενοι προς τη Λάρνακα. Στα καπηλειά οφείλεται η ονομασία του χωριού.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού από το 1881 έως το 1960 αυξανόταν. Στη συνέχεια ο πληθυσμός ξεκίνησε να μειώνεται λόγω αστυφιλίας. Ο πίνακας που ακολουθεί παρουσιάζει τον πληθυσμό του Καπηλειού όπως καταγράφηκε στις απογραφές πληθυσμού που έγιναν στην Κύπρο.



## Παραπομπές


## Πηγές
*
*
*

## Βιβλιογραφία

*

Κατηγορία:Κοινότητες της Επαρχίας Λεμεσού
Κάτω Μύλος

Ο **Κάτω Μύλος** είναι κοινότητα της επαρχίας Λεμεσού στην Κύπρο. 

## Τοποθεσία
Ο Κάτω Μύλος βρίσκεται στη γεωγραφική περιφέρεια της Πιτσιλιάς. Είναι κτισμένος σε υψόμετρο 790 μέτρων πάνω από την επιφάνεια της θάλασσας. Στα δυτικά συνορεύει με την Ποταμίτισσα και το Πελένδρι, στα βορειοανατολικά με τον Αγρό και στα νότια και ανατολικά με τον Άγιο Ιωάννη.

## Ιστορία
Η δημιουργία του χωριού έγινε το 1692. Τη χρονιά εκείνη επικρατούσε μια θανατηφόρα επιδημία στην Κύπρο. Στην περιοχή του Κάτω Μύλου λειτουργούσαν δύο νερόμυλοι, ο πάνω και ο κάτω μύλος. Οι νερόμυλοι αυτοί βρίσκονταν στις όχθες του ποταμού Λιμνάτη. Κοντά στην περιοχή υπήρχε ένα χωριό με το όνομα Αλωνάτζια. Λόγω της επιδημίας οι κάτοικοι του το εγκατέλειψαν. Μερικοί από αυτούς εγκαταστάθηκαν στην περιοχή που βρισκόταν ο κάτω μύλος, όπου αναπτύχθηκε ένας οικισμός, ο οποίος ονομάστηκε Κάτω Μύλος.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού από το 1881 έως το 1973 αυξανόταν. Στη συνέχεια ο πληθυσμός ξεκίνησε να μειώνεται λόγω αστυφιλίας. Ο πίνακας που ακολουθεί παρουσιάζει τον πληθυσμό του Κάτω Μύλου όπως καταγράφηκε στις απογραφές πληθυσμού που έγιναν στην Κύπρο.



## Φωτογραφίες


Αρχείο:Kato Mylos Road Sign 02.jpg
Αρχείο:A bridge in Kato Mylos 03.jpg|Γεφύρι στον Κάτω Μύλο.
Αρχείο:A dam in Kato Mylos 01.jpg|Φράγμα στον Κάτω Μύλο.



## Παραπομπές


## Πηγές
*
*
*
*

## Βιβλιογραφία
*

Κατηγορία:Κοινότητες της Επαρχίας Λεμεσού
Κελλάκι

Το **Κελλάκι** είναι κοινότητα της επαρχίας Λεμεσού στην Κύπρο.

## Τοποθεσία
Το Κελλάκι βρίσκεται 28 χιλιόμετρα βορειοανατολικά της Λεμεσού, σε υψόμετρο 600 μέτρων πάνω από την επιφάνεια της θάλασσας. Στα δυτικά συνορεύει με το Πραστειό Κελλακίου, στα βόρεια με την Επταγώνια, στα νότια με την Παρεκκλησιά, στα νοτιοανατολικά με τη Σανίδα και στα βορειοανατολικά με το Κλωνάρι.

## Ονομασία
Η ονομασία του χωριού προέρχεται από ένα μικρό κελί (κελλίον) ενός ασκητή που κτίστηκε σε ένα βράχο στην περιοχή. Όταν ο ασκητής έκτισε το *μικρό κελί (κελλάκι)* το εγκατέλειψε. Στο χώρο εκείνο σχηματίστηκε ένας οικισμός που ονομάστηκε Κελλάκι. Μια άλλη εκδοχή συνδέει την ονομασία του χωριού με τα κελιά της Ρήγαινας.

## Ιστορία
Πρώτη γραπτή αναφορά σχετικά με το χωριό προέρχεται από την περίοδο της Φραγκοκρατίας. Ο Λουί ντε Μας Λατρί αναφέρει ότι άνηκε στο Τάγμα των Ναϊτών Ιπποτών. Μετά τη διάλυση του τάγματος πέρασε στην κατοχή του τάγματος των Ιωαννιτών της Μεγάλης Κομμανδαρίας.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού έφτασε στο υψηλότερο σημείο του το 1960. Στη συνέχεια ο πληθυσμός ξεκίνησε να μειώνεται λόγω αστυφιλίας. Ωστόσο, στις τελευταίες απογραφές ο πληθυσμός του χωριού παρουσιάζεται αυξημένος. Ο πίνακας που ακολουθεί παρουσιάζει τον πληθυσμό του Κελλακίου όπως καταγράφηκε στις απογραφές πληθυσμού που έγιναν στην Κύπρο.



## Φωτογραφίες


Αρχείο:Kellaki Road Sign.jpg
Αρχείο:Kellaki Welcome Road Sign.jpg
Αρχείο:View of Kellaki (6).jpg



## Παραπομπές


## Πηγές
*

## Βιβλιογραφία
*

## Εξωτερικοί σύνδεσμοι

*

Κατηγορία:Κοινότητες της Επαρχίας Λεμεσού
Κισσούσα

Η **Κισσούσα** είναι κοινότητα της επαρχίας Λεμεσού στην Κύπρο.

## Τοποθεσία
Η Κισσούσα απέχει 42 χιλιόμετρα από τη Λεμεσό. Βρίσκεται σε υψόμετρο 600 μέτρων πάνω από την επιφάνεια της θάλασσας. Είναι κτισμένο στη δυτικό όχθη του ποταμού Χαποτάμι. Στα νότια συνορεύει με την Πάχνα, στα ανατολικά με το Βουνί, στα βόρεια με την Ποταμιού, στα βορειοδυτικά με την Βάσα Κοιλανίου και στα δυτικά με τη Μαλιά.

## Ιστορία
Στην Κισσούσα υπάρχει μια μεγάλη φυσική πηγή νερού η οποία τροφοδοτούσε το χωριό έως το 1960. Από το 1960 το νερό αυτό μεταφέρεται στη Βρετανική Βάση Ακρωτηρίου-Επισκοπής, με βάση τις συμφωνίες εγκαθίδρυσης της Κυπριακής Δημοκρατίας. Η πηγή αυτή χρησιμοποιείτο από τους κατοίκους του χωριού για την υδροδότηση των σπιτιών τους και για την άρδευση των αμπελώνων τους. Μετά την παραχώρηση της πηγής στις Βρετανικές Βάσεις, οι κάτοικοι άρχισαν να εγκαταλείπουν το χωριό. Αρχικά το εγκατέλειψαν οι Τουρκοκύπριοι κάτοικοι του και μετά οι Ελληνοκύπριοι.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού μέχρι το 1960 ήταν πάντα μερικές δεκάδες κάτοικοι. Στη συνέχεια, λόγω της παραχώρησης της πηγής νερού του χωριού στις Βρετανικές Βάσεις, ο πληθυσμός του χωριού μειώθηκε ακόμη περισσότερο με αποτέλεσμα στις τελευταίες τρεις απογραφές οι κάτοικοι να αθροίζουν μονοψήφιο αριθμό.

Ο πίνακας που ακολουθεί παρουσιάζει τον πληθυσμό της Κισσούσας όπως καταγράφηκε στις απογραφές πληθυσμού που έγιναν στην Κύπρο.



## Φωτογραφίες


Αρχείο:Kissousa, Road Sign.jpg
Αρχείο:Kissousa Welcome Road Sign.jpg



## Παραπομπές


## Πηγές
*
*
*

## Βιβλιογραφία

*

Κατηγορία:Κοινότητες της Επαρχίας Λεμεσού
Κατηγορία:Κρασοχώρια Επαρχίας Λεμεσού
Κλωνάρι

Το **Κλωνάρι** είναι κοινότητα της επαρχίας Λεμεσού στην Κύπρο.

## Τοποθεσία
Το Κλωνάρι απέχει 27 χιλιόμετρα από την Λεμεσό. Βρίσκεται σε υψόμετρο 455 μέτρων πάνω από την επιφάνεια της θάλασσας. Στα δυτικά συνορεύει με το Κελλάκι, στα βορειοδυτικά με την Επταγώνια, στα βόρεια με τη Σανίδα, στα ανατολικά με τη Βίκλα και στα νοτιοανατολικά με τον Αρακαπά.

## Ονομασία
Σύμφωνα με μία εκδοχή, η ονομασία του χωριού προέρχεται από το σχήμα του που έμοιαζε με κλωνάρι δέντρου. Το χωριό, μαζί με τη γειτονική Βίκλα, αποτελούσαν τσιφλίκια στα οποία καλλιεργούνταν αμπέλια, ελιές και χαρουπιές. Το Κλωνάρι αναπτύχθηκε παράλληλα με τον δρόμο που υπήρχε στην περιοχή σε σχήμα που θύμιζε κλωνάρι.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού δεν ξεπερνούσε ποτέ τις μερικές δεκάδες κατοίκους. Τις τελευταίες δεκαετίες ο πληθυσμός του χωριού μειώθηκε ακόμα περισσότερο, έχοντας λιγότερους από 20 κατοίκους. Ο πίνακας που ακολουθεί παρουσιάζει τον πληθυσμό του Κλωναρίου όπως καταγράφηκε στις απογραφές πληθυσμού που έγιναν στην Κύπρο.




## Φωτογραφίες


Αρχείο:Klonari and Vikla Road Signs. 02.jpg
Αρχείο:Klonari Welcome Road Sign 1.jpg
Αρχείο:Almond in flower at Klonari.jpg
Αρχείο:Place in Klonari 2.jpg
Αρχείο:Place in Klonari 3.jpg
Αρχείο:Place in Klonari 4.jpg
Αρχείο:View of Klonari 2.jpg



## Παραπομπές


## Πηγές
*

## Βιβλιογραφία

*

## Εξωτερικοί σύνδεσμοι
*

Κατηγορία:Κοινότητες της Επαρχίας Λεμεσού
Κορφή

Η **Κορφή** είναι κοινότητα της επαρχίας Λεμεσού στην Κύπρο.

## Τοποθεσία
Η Κορφή βρίσκεται 17 χιλιόμετρα βορειοδυτικά της Λεμεσού. Βρίσκεται σε υψόμετρο 550 μέτρων πάνω από την επιφάνεια της θάλασσας. Στα δυτικά συνορεύει με τον Λιμνάτη, στα βόρεια με το Καπηλειό, στα ανατολικά με τη Γεράσα, στα νοτιοανατολικά με την Απεσιά και στα νότια με την Παραμύθα.

## Φυσικό περιβάλλον
Η καλλιεργήσιμη έκταση της Κορφής περιλαμβάνει αμπέλια, δημητριακά, νομευτικά φυτά, αμυγδαλιές, χαρουπιές και ελιές. Οι μεγάλες ακαλλιέργητες εκτάσεις αποτελούνται από άγρια φυσική βλάστηση με αγριοελιές, σχινιές, αγριοχαρουπιές και σπαλαθκιές.

## Ιστορία
Η οικισμός της Κορφής μέχρι το 1969 βρισκόταν 2 χιλιόμετρα βορειοδυτικά της σημερινής τοποθεσίας του χωριού. Λόγω κατολισθήσεων που προκάλεσαν μεγάλες καταστροφές στα σπίτια του χωριού, η κυβέρνηση αποφάσισε τη μεταστέγαση του χωριού σε υψηλότερο σημείο.

Το παλιό χωριό δεν αναφέρεται σε μεσαιωνικούς χάρτες ή πηγές. Το πιθανότερο είναι να χωριό να δημιουργήθηκε την εποχή της Τουρκοκρατίας. Οφείλει την ονομασία του στο γεγονός ότι ήταν κτισμένο στην κορυφή (κορφή) ενός βουνό.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού γνώρισε αρκετές αυξομειώσεις. Στην τελευταία απογραφή παρουσίαση σημαντική αύξηση. Ο πίνακας που ακολουθεί παρουσιάζει τον πληθυσμό της Κορφής όπως καταγράφηκε στις απογραφές πληθυσμού που έγιναν στην Κύπρο.



## Φωτογραφίες


Αρχείο:Korfi Road Sign.jpg
Αρχείο:Korfi Welcome Road Sign.jpg



## Παραπομπές


## Πηγές
*
*

## Βιβλιογραφία

*

Κατηγορία:Κοινότητες της Επαρχίας Λεμεσού
Κοιλάνι

Το **Κοιλάνι** είναι κοινότητα της επαρχίας Λεμεσού στην Κύπρο.

## Τοποθεσία
Το Κοιλάνι βρίσκεται 36 χιλιόμετρα βορειοδυτικά της Λεμεσού. Βρίσκεται στη γεωγραφική περιφέρεια των Κρασοχωρίων της επαρχίας Λεμεσού, σε υψόμετρο 800 μέτρων πάνω από την επιφάνεια της θάλασσας. Στα δυτικά συνορεύει με το Όμοδος, στα νοτιοδυτικά με το Βουνί, στα νοτιοανατολικά με τη Λόφου, στα ανατολικά με τη Συλίκου, στα βορειοανατολικά με το Πέρα Πεδί και στα νοτιοδυτικά με τα Μανδριά.

## Ιστορία
Το χωριό κατοικείτο από την αρχαία εποχή. Αποτελούσε αποικία των Αρκάδων, γεγονός που επιβεβαιώνεται από τα τοπωνύμια της περιοχής. Στο Κοιλάνι ανευρέθηκαν τάφοι με αγγεία της ρωμαϊκής εποχής καθώς και κατάλοιποι από διάφορες εποχές της ιστορίας της Κύπρου επισης έπαιξε καθοριστικό ρόλο στην εποχή τον σταυροφόρων (πρώτοι χριστιανικοί χρόνοι, Φραγκοκρατία, Τουρκοκρατία). Επίσης βάση με μελετών ζούσαν αρκετοί αρμένιοι.  

## Ονομασία
Σχετικά με την προέλευση του ονόματος του χωριού υπάρχουν τρεις εκδοχές:

# Μέχρι τη βυζαντινή εποχή το χωριό ήταν γνωστό σαν *Κούριο* από το γιο του μυθικού βασιλιά Κινύρα, Κουριεύς. Την εποχή της Φραγκοκρατίας μετονομάστηκε σε Κοιλανι.
# Η ονομασία προέρχεται από την αρχαία πόλη Κυλλήνη της Πελοποννήσου.
# Η ονομασία προέρχεται από τη θέση του χωριού, το οποίο βρίσκεται σε μια κοιλάδα.

## Παράδοση
Το Κοιλάνι αποτελεί ένα από τα κυριότερα χωριά παραγωγής σταφυλιών στην Κύπρο και είναι διάσημο για το κρασί και τα παράγωγα προϊόντα του σταφυλιού.

Η Ετήσια Γιορτή του Σταφυλιού πραγματοποιείται στο χωριό την πρώτη Κυριακή Οκτωβρίου, καθώς επίσης και μέσα Νοεμβρίου.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού έφτασε στο απόγειο του το 1946, έχοντας περίπου 1400 κατοίκους, όντας ένα από τα μεγαλύτερα χωριά της επαρχίας. Στη συνέχεια ο πληθυσμός ξεκίνησε να μειώνεται λόγω αστυφιλίας. Ο πίνακας που ακολουθεί παρουσιάζει τον πληθυσμό του Κοιλανίου όπως καταγράφηκε στις απογραφές πληθυσμού που έγιναν στην Κύπρο.



## Φωτογραφίες


Αρχείο:Koilani Road Sign 01.jpg
Αρχείο:Koilani Welcome Road Sign.jpg
Αρχείο:Koilani2.jpg
Αρχείο:View of Koilani 12.jpg
Αρχείο:Koilani1.jpg



## Παραπομπές


## Πηγές
*
*
*
*
*
*
*
*
*

## Βιβλιογραφία

*

Κατηγορία:Κοινότητες της Επαρχίας Λεμεσού
Κατηγορία:Κρασοχώρια Επαρχίας Λεμεσού
Ερήμη

Η **Ερήμη** είναι κοινότητα της επαρχίας Λεμεσού στην Κύπρο.

## Τοποθεσία
Η Ερήμη είναι κτισμένη σε μέσο υψόμετρο 75 μέτρα πάνω από την επιφάνεια της θάλασσας. Συνορεύει στα νοτιοδυτικά με την Επισκοπή, στα δυτικά με το Καντού, στα βορειοανατολικά με τον Ύψωνα και στα νοτιοανατολικά με το Κολόσσι.

## Ιστορία
Στο χωριό έχουν ανευρεθεί αντικείμενα της χαλκολιθικής εποχής.

Ο Λουί ντε Μας Λατρί αναφέρει ότι η Ερήμη αποτελούσε οικισμό της Μεγάλης Κομμανταρίας κατά τη μεσαιωνική εποχή.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού 1946 και μετέπειτα αυξάνεται συνεχώς. Μάλιστα, στην τελευταία απογραφή ο πληθυσμός παρουσίασε πολύ μεγάλη αύξηση. Ο πίνακας που ακολουθεί παρουσιάζει τον πληθυσμό της Ερήμης όπως καταγράφηκε στις απογραφές πληθυσμού που έγιναν στην Κύπρο.



## Παραπομπές


## Πηγές
*
*

## Βιβλιογραφία

*

Κατηγορία:Κοινότητες της Επαρχίας Λεμεσού
Επταγώνια

Η **Επταγώνια** είναι κοινότητα της επαρχίας Λεμεσού στην Κύπρο.

## Τοποθεσία
Η Επταγώνια βρίσκεται σε απόσταση 28 χιλιομέτρων βορειανατολικά της Λεμεσού. Είναι κτισμένη στους πρόποδες της Παπούτσας, σε υψόμετρο 455 μέτρων πάνω από την επιφάνεια της θάλασσας. Βρίσκεται στη γεωγραφική περιφέρεια της Πιτσιλιάς. Στα δυτικά συνορεύει με τον Αρακαπά, στα νοτιοδυτικά με τη Διερώνα και το Πραστειό Κελλακίου, στα νότια με το Κελλάκι, στα νοτιοανατολικά με το Κλωνάρι, στα ανατολικά με την Ακαπνού και στα βόρεια με τη Μελίνη.

## Φυσικό περιβάλλον
Στην καλλιεργήσιμη έκταση του χωριού καλλιεργούνται μανταρινιές, πορτοκαλιές, ελιές, αμυγδαλιές, χαρουπιές, σιτηρά, πατάτες και σταφύλια.

## Ονομασία
Υπάρχουν δύο εκδοχές για την προέλευση της ονομασίας του χωριού:

# Η ονομασία προέρχεται από τις λέξεις *επτά* και *γωνιά*. Η διαμόρφωση του εδάφους της περιοχής σχηματίζει πολλές γωνίες. Το αριθμητικό επτά στα πρώτο συνθετικό σημαίνει επίταση, δηλαδή ενισχύει το δεύτερο συνθετικό.
# Η ονομασία οφείλεται στις επτά γειτονιές που είχε παλιά το χωριό.

## Ιστορία
Πρώτες γραπτές αναφορές σχετικά με την Επταγώνια υπάρχουν από την εποχή της Φραγκοκρατίας. Αποτελούσε ένα από τα κτήματα των Ναϊτών Ιπποτών στη Κύπρο. Όταν το τάγμα διαλύθηκε, το χωριό πέρασε στην κατοχή των Ιωαννιτών Ιπποτών, οι οποίοι είχαν για έδρα το Κολόσσι. Έτσι, αποτέλεσε μέρος της Μεγάλης Κουμανδαρίας.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού από το 1881 έως το 1946 αυξανόταν. Στη συνέχεια ο πληθυσμός ξεκίνησε να μειώνεται λόγω αστυφιλίας. Ωστόσο, στις τελευταίες δύο απογραφές ο πληθυσμός του χωριού παρουσιάζεται αυξημένος. Ο πίνακας που ακολουθεί παρουσιάζει τον πληθυσμό της Επταγώνια όπως καταγράφηκε στις απογραφές πληθυσμού που έγιναν στην Κύπρο.



## Παραπομπές


## Πηγές
*
*
*

## Βιβλιογραφία
*

## Εξωτερικοί συνδέσμοι

*

Κατηγορία:Κοινότητες της Επαρχίας Λεμεσού
Κατηγορία:Χωριά της Πιτσιλιάς
Ζωοπηγή

Η **Ζωοπηγή** είναι κοινότητα της επαρχίας Λεμεσού στην Κύπρο.

## Τοποθεσία
Η Ζωοπηγή βρίσκεται 24 χιλιόμετρα βόρεια της Λεμεσού, στη γεωγραφική περιφέρεια της Πιτσιλιάς. Είναι κτισμένη σε υψόμετρο 850 μέτρων πάνω από την επιφάνεια της θάλασσας. Στα νότια συνορεύει με το Καλό Χωριό, στα νοτιοδυτικά με τον Άγιο Μάμα, στα βορειοδυτικά με το Πελένδρι, στα βόρεια με τον Άγιο Ιωάννη και στα βορειοανατολικά με τον Άγιο Θεόδωρο.

## Φυσικό περιβάλλον
Οι καλλιεργήσιμες εκτάσεις του χωριού περιλαμβάνουν αμπέλια, ελιές, αμυγδαλιές, λαχανικά και φρουτόδεντρα. Σημαντικό προϊόν που παράγει η περιοχή είναι το κρασί Κουμανδαρία.

## Ιστορία
Σύμφωνα με τον Νέαρχο Κληρίδη, η Ζωοπηγή δημιουργήθηκε την εποχή της Ενετοκρατίας, όντας ένα από τα νεώτερα χωριά της Κύπρου. Γραπτές πηγές καταδεικνύουν την ύπαρξη του χωριού το δεύτερο μισό του 16ου αιώνα. Προηγουμένως δημιουργήθηκε, σε κοντινή απόσταση από τη Ζωοπηγή, οικισμός με την ονομασία Ορόγγου, του οποίου οι κάτοικοι μετακινήθηκαν βορειότερα δημιουργώντας τη Ζωοπηγή, πιθανόν λόγω ύπαρξης νερού και εύφορης γης στην περιοχή της Ζωοπηγής. Η Ορόγγου υπήρξε μέχρι τα μέσα του 19ου αιώνα, οπόταν και εγκαταλείφθηκε και από τους τελευταίους κατοίκους της που μετακινήθηκαν στη Ζωοπηγή και στο γειτονικό Καλό Χωριό.

## Ονομασία
Το χωριό αρχικά είχε ονομαστεί Ζωοδόχος Πηγή. Στη συνέχεια, για συντομία, επικράτησε η ονομασία Ζωοπηγή. Η εκκλησία του χωριού είναι αφιερωμένη στη Ζωοδόχο Πηγή.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού τις τελευταίες δεκαετίες μειώνεται. Ο πίνακας που ακολουθεί παρουσιάζει τον πληθυσμό της Ζωοπηγής όπως καταγράφηκε στις απογραφές πληθυσμού που έγιναν στην Κύπρο.




## Παραπομπές


## Πηγές
*
*

## Βιβλιογραφία
*

## Εξωτερικοί σύνδεσμοι

*

Κατηγορία:Κοινότητες της Επαρχίας Λεμεσού
Κατηγορία:Χωριά της Πιτσιλιάς
Αψιού

Η **Αψιού** είναι κοινότητα της επαρχίας Λεμεσού στην Κύπρο.

## Τοποθεσία
Η Αψιού βρίσκεται 20 χιλιόμετρα βόρεια της Λεμεσού. Είναι κτισμένη σε υψόμετρο 395 μέτρων πάνω από την επιφάνεια της θάλασσας. Στα νότια συνορεύει με τη Φασούλα και το Σπιτάλι, στα νοτιοδυτικά με την Παραμύθα, στα δυτικά με την Απεσιά και τη Γεράσα, στα βόρεια με τον Λουβαρά και στα ανατολικά με τη Διερώνα και τη Μαθικολώνη.

## Ιστορία
Σύμφωνα με τον Λουί ντε Μας Λατρί, η Αψιού αποτελούσε ένα από τα χωριά της Μεγάλης Κουμμανταρίας. Αναφορές υπάρχουν και σχετικά με την εκκλησία της Παναγίας του χωριού, η οποία οικοδομήθηκε το 1740 μ.Χ., όπως και για το μοναστήρι της Παναγίας της Αμιρούς που εμπίπτει στα διοικητικά όρια της κοινότητας.

## Ονομασία
Υπάρχουν δύο εκδοχές για την ονομασία του χωριού:

* Σύμφωνα με τον Νέαρχο Κληρίδη, το χωριό πήρε το όνομα τους από τους πρώτους μεταλλουργούς που εργάστηκαν σε αυτό. Οι μεταλλουργοί αυτοί ήρθαν από τη Νάξο. Η παράφραση του *Ναξιώτες* μετετράπη σε *Αξιώτες* και *Αψιώτες* που οδήγησε στην ονομασία *Αψιού*.
* Κάτοικοι του γειτονικού χωριού Απεσιά εγκαταστάθηκαν στο χωριό. Από τον αρχικό χωριό τους προήλθε η ονομασία της Αψιού: *Απαισιά*, *Απαισιού*, *Αψιού*.
* Η ονομασία Αψιού αποτελεί σύντμηση της ονομασίας της μονής Αψινθίου (Παναγιά Αψινθιώτισσα) που βρίσκεται στον Πενταδάκτυλο.

## Φυσικό περιβάλλον
Στην Αψιού υπάρχει μεγάλη ποικιλία πετρωμάτων που ελκύει το γεωλογικό ενδιαφέρον διαφόρων επιστημόνων, οι οποίοι σπεύδουν στην περιοχή ώστε να τα μελετήσουν.

## Μεταλλεία και λατομεία
Στην έκταση της Αψιού υπήρχαν τα παλαιότερα χρόνια μεταλλεία και λατομεία, τα οποία δεν λειτουργούν πλέον. Υπήρχε μεταλλείο σιδηροπυρίτη (1934-1954) και μεταλλείο χαλκοπυρίτη. Υπήρχε λατομείο εξαγωγής χώματος για κατασκευή κεραμιδιών και τούβλων και λατομείο εξαγωγής χώματος για την κατασκευή πιάτων και αγγείων.

## Ιεροί ναοί
Στο χωριό υπάρχουν οι εξής ιεροί ναοί:

* Μονή Παναγιάς Φανερωμένης Αμιρούς: είναι ένα πολύ γνωστό μοναστήρι, κτισμένο στα ανατολικά της Αψιούς. Ιδρύθηκε τον 12ο αιώνα μ.Χ. 
* Εκκλησία Αγίου Επιφανίου
* Ξωκλήσι Παναγίας Χρυσογαλούσας ή Γαλακτούσας

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού γνώρισε πολλές αυξομειώσεις. Στις τελευταίες δύο απογραφές παρουσιάζει μικρή άνοδο. Ο πίνακας που ακολουθεί παρουσιάζει τον πληθυσμό της Αψιού όπως καταγράφηκε στις απογραφές πληθυσμού που έγιναν στην Κύπρο.




## Φωτοθήκη


Αρχείο:Apsiou Road Sign.jpg
Αρχείο:Apsiou Welcome Road Sign.jpg
Αρχείο:Monument in Apsiou, Cyprus.jpg



## Παραπομπές


## Πηγές
* 

## Βιβλιογραφία
* 

## Εξωτερικοί σύνδεσμοι
* 
* 

Κατηγορία:Κοινότητες της Επαρχίας Λεμεσού
Μουτταγιάκα

Η **Μουτταγιάκα** είναι κοινότητα της επαρχίας Λεμεσού στην Κύπρο.

## Τοποθεσία
Η Μουτταγιάκα βρίσκεται 9 χιλιόμετρα βορειοανατολικά της Λεμεσού. Βρίσκεται σε υψόμετρο 60 μέτρων πάνω από την επιφάνεια της θάλασσας. Στα δυτικά συνορεύει με τη Γερμασόγεια, στα βόρεια με τα Φοινικάρια, στα βορειοανατολικά με το Αρμενοχώρι και στα ανατολικά με τον Άγιο Τύχωνα. Η νότια πλευρά της διοικητικής της έκτασης είναι παραθαλάσσια, η οποία έχει αναπτυχθεί τουριστικά.

## Ονομασία
Μέχρι το 1974 η Μουτταγιάκα ήταν τουρκοκυπριακό χωριό. Δεν αναφέρεται σε μεσαιωνικές πηγές. Οι εξηγήσεις για το γεγονός αυτό είναι δύο: α) ιδρύθηκε αργότερα, την εποχή της τουρκοκρατίας, β) τον Μεσαίωνα, αν υπήρχε, είχε άλλη ονομασία.

Υπάρχουν δύο εκδοχές για την προέλευση της ονομασίας του χωριού:

# Οι Τουρκοκύπριοι ονόμαζαν το χωριό Muttukaya που σήμαινε *χαρούμενος βράχος*. Είναι πιθανόν η ελληνική ονομασία να αποτέλεσε παραφθορά της τούρκικης ονομασίας.
# Η ονομασία είναι ελληνική και προέρχεται από τις λέξεις μύτη (στα κυπριακά *μούττη*) και *αγυιά* (δρόμος). Δηλαδή, χωριό στη μύτη του δρόμου, λόγω της τοποθεσίας στην οποία βρίσκεται. Αν ισχύει η εκδοχή αυτή, σημαίνει ότι το χωριό προϋπήρχε της τουρκοκρατίας, στην περίοδο της οποίας εκτουρκίστηκε.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού αυξάνεται συνεχώς τις τελευταίες δεκαετίες. Πριν την τουρκική εισβολή του 1974, η Μουτταγιάκα ήταν τουρκοκυπριακό χωριό, δηλαδή κατοικούσαν σε αυτό μόνο Τουρκοκύπριοι. Μετά την τουρκική εισβολή του 1974, στα πλαίσια της ανταλλαγής πληθυσμών τον Ιανουάριο του 1975, οι Τουρκοκύπριοι κάτοικοι της μεταφέρθηκαν στο βόρειο τμήμα της Κύπρου. Κατοίκησαν στον χωριό Στύλλοι, το οποίο στη συνέχεια μετονόμασαν σε Muttukaya.

Μετά το 1975, στη Μουτταγιάκα μεταφέρθηκαν Ελληνοκύπριοι πρόσφυγες από το βόρειο τμήμα του νησιού. Η Κυπριακή Κυβέρνηση δημιούργησε συνοικισμούς αυτοστέγασης εκτοπισθέντων, οι οποίο σήμερα αριθμούν τους 11.

Στις τελευταίες απογραφές ο πληθυσμός του χωριού παρουσιάζει μεγάλες αυξήσεις. Ο πίνακας που ακολουθεί παρουσιάζει τον πληθυσμό της Μουτταγιάκας όπως καταγράφηκε στις απογραφές πληθυσμού που έγιναν στην Κύπρο.





## Φωτογραφίες


Αρχείο:Mouttagiaka Welcome Road Sign.jpg



## Παραπομπές


## Πηγές
*
*

## Βιβλιογραφία
*

## Εξωτερικοί συνδέσμοι
*

Κατηγορία:Κοινότητες της Επαρχίας Λεμεσού